**Nacionalni projekt RASTEM S KNJIGO 2015/16**

Nacionalni projekt **Rastem s knjigo** poteka v šolskem letu 2015/16 že desetič v sodelovanju med Javno agencijo za knjigo RS, Ministrstvom za kulturo RS, Ministrstvom za izobraževanje, znanost kulturo in šport, Združenjem splošnih knjižnic ob podpori Zavoda za šolstvo RS, Društva šolskih knjižničarjev Slovenije in Društva slovenskih pisateljev ter ob sodelovanju s splošnimi knjižnicami, osnovnimi šolami in OŠ s prilagojenim programom ter zamejskimi šolami.

Ta projekt sledi ideji »Izvirno slovensko mladinsko leposlovno delo vsakemu sedmošolcu«.

**Naših 40 sedmošolcev je sredi decembra obiskalo Krajevno knjižnico Škocjan, kjer jim je ga. Marinka, knjižničarka z oddelka za mladino Knjižnice Mirana Jarca, predstavila oddelke knjižnice, mladinske knjižne novosti, nato pa je sledila podelitev knjige Damjana Šinigoja Iskanje Eve, ki je prejela nominacijo za večernico 2015, nagrado za najboljše izvirno otroško ali mladinsko delo preteklega leta.** Tako so si sedmošolci svojo knjižno zbirko obogatili z mladinskim romanom.

Leon in Eva sta iz povsem različnih koncev Evrope - Eva iz Slovenije, Leon iz Švedske. Čeprav današnji mladostniki veljajo za odtujene in nesocializirane, saj ogromno časa preživijo za računalnikom in v virtualnem svetu, Evo in Leona njuno prijateljstvo v »virtualnem« svetu spodbudi, da se želita srečati tudi v živo. Skujeta načrt, a ko ga želita uresničiti, se ta z nenehnimi in nadvse komičnimi, mestoma celo dramatičnimi zapleti ves čas sesuva, z mladostno improvizacijo in iznajdljivostjo pa na koncu le dosežeta cilj – srečata se. (Sabina Burkeljca; Bukla 103)

Marinka Cerinšek, šolska knjižnica